Ek kom om die geleentheid vir n koerant te dek, nie om my te skaar by die manne wat hul met Die Dood ophou nie.
Die konferensie se PR neem my aan die arm, lig haar wenkbroue en fluister in my oor: Wil jou gou iets gaan wys. Die uitstalling. Die ander gaan eers vanmiddag na die laaste spreker kyk, maar jy kan maar solank kom koekeloer. Sy lei my na n reuse saal aan die anderkant van die gebou: Hiers alles wat jy moontlik kan nodig kry. Dis n uitstalling van die gereedskap en geriewe wat gebruik word wanneer die donker jou kom haal.